text: 76-årig fra Kolding efterlyst
  10 juni 2013 kl. 15.16
  Politiet efterlyser en 76-årig mand fra Vonsild ved Kolding. Han forsvandt i morges og er ikke set siden.
  Det er den 76-årige Erik Jørgensen, politiet efterlyser.
  Han forlod sit hjem i Vonsild syd for Kolding ved 07.30-tiden i morges, og siden er han ikke blevet set.
  Den 76-årige mand er dement og halter.
  Han er ca. 170 cm høj - slank til mager af bygning og skaldet.
  Han bar briller med guldstel, en sort vindjakke, blå cowboybukser og sorte sko.
  Politiet leder lige nu efter den forsvundne mand med hunde og hører gerne fra folk, der oplysninger i sagen.
  Politiet kan kontaktes på 114.
  